|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. március 28 - ai rendkívüli**

**ülésére**

|  |  |
| --- | --- |
| **Tárgy:** | Javaslat a LUJ-717 forgalmi rendszámú, Skoda Octavia típusú gépjármű értékesítése tárgyában |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

**Tisztelt Bizottság!**

Erzsébetváros Rendészeti Igazgatósága (továbbiakban: Igazgatóság) jelezte, hogy Budapest Főváros VII. kerület Erzsébetváros Önkormányzata (továbbiakban: Önkormányzat) tulajdonában álló, Igazgatóság üzemeltetésében lévő, térítésmentes használatra a Budapesti Rendőr- főkapitányság VII. Kerületi Rendőrkapitányságnak 2010. december 21. napján átadott LUJ – 717 forgalmi rendszámú, Skoda Octavia típusú személygépjármű motorhiba miatti javítása szükségessé vált.

Az Igazgatósággal szerződéses jogviszonyban álló V+V Autójavító Bt. a javítással kapcsolatos elsődleges felmérést elkészítette, amelyben foglaltak alapján a gépjármű működőképességének biztosításával járó költség teljesítését bruttó 676.631,- Ft és bruttó 1.026.631,- Ft közötti összegből lehetséges biztosítani.

A gépjármű gyártási éve 2010. év (így életkora 12 év), műszaki érvényessége 2022. december 21. napjáig volt hatályos.

A rendőri szervnél történt használat során – a rendelkezésünkre álló utolsó 8 év adatai alapján:

- 2015. évben bruttó 101.000-, Ft,

- 2016. évben bruttó 169.000-, Ft,

- 2017. évben bruttó 345.000-, Ft,

- 2018. évben bruttó 290.000-, Ft,

- 2019. évben bruttó 161.000-, Ft,

- 2020. évben bruttó 190.000-, Ft,

- 2021. évben bruttó 134.000-, Ft,

- 2022. évben bruttó 54.000-, Ft

mindösszesen bruttó 1.444.000-, Ft fenntartási költség merült fel a gépjármű tekintetében, amely összeg teljesítését – a mindenkori aktuális üzemanyag költséggel együtt – az Igazgatóság költségvetési kerete biztosította.

Tárgyi gépjárművet a 75/2023. (II.14.) sz. PKB döntés alapján az Önkormányzat térítésmentes használatból visszavette.A Főépítészi és Vagyongazdálkodási Iroda által megrendelt műszaki szakértői vélemény szerint is igazoltan, a gépjármű forgalmi értéke 692.126,- forint + 27% Áfa azaz bruttó 879.000,- forint. Javasoljuk a gépjármű adásvétel útján történő elidegenítítését.

Tisztelt Bizottság döntési jogköre Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (1) bekezdésén valamint 7. § (5) bek. g) pontján alapul.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

*„7. § (5) A (2) bekezdésben meghatározott értékű vagyon tulajdonjogának átruházása esetén a Pénzügyi és Kerületfejlesztési Bizottság dönt arról, hogy a vagyon tulajdonjoga versenyeztetési eljárás útján, vagy az alábbi esetekben az átruházás összes lényeges körülményére tekintettel versenyeztetés nélkül kerüljön átruházásra:*

*g) nettó egymillió forintot meg nem haladó forgalmi értékű vagyon átruházása esetén.”*

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 8. § (1) alapján *„A nettó százezer forint forgalmi, illetve nyilvántartási értéket meghaladó önkormányzati vagyon tulajdonjogának átruházása tárgyában döntés kizárólag a vagyonra vonatkozó 90 napnál nem régebbi forgalmi értéket megállapító szakvélemény alapján, az abban meghatározott forgalmi érték alapul vételével hozható”.*

Kérem a Tisztelt Bizottságot, hogy az előterjesztést megtárgyalni, valamint a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (III.28.) határozata LUJ-717 forgalmi rendszámú gépjármű értékesítéséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. a LUJ-717 forgalmi rendszámú Skoda Octavia típusú gépjárművet a tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 7. § (5) bek. g) pontja alapján versenyeztetés nélkül 692.126,- forint + 27% Áfa azaz bruttó 879.000,- forint értékben adásvétel útján elidegeníti.

2. A Bizottság felkéri a Polgármestert az adásvétellel kapcsolatos eljárás lebonyolítására és az adásvételi szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2023. március 14.

dr. Veninger Gyula Nándor

irodavezető

Melléklet:

- 75/2023. (II.14.) sz. PKB határozat

- Erzsébetváros Rendészeti Igazgatósága tájékoztatás

- Javítási árajánlat

- Műszaki szakértői vélemény

- Törzslap

- Forgalmi engedély