|  |
| --- |
| **Budapest Főváros VII. kerület Erzsébetváros Önkormányzata**  **Dobai András ügyvezető Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2023. március 28 - ai rendkívüli

ülésére

|  |  |
| --- | --- |
| **Tárgy:** | Tulajdonosi döntés a Fűszerparadicsom Kft. „f.a.” behajthatatlan követelésnek minősített bérleti díj és üzemeltetési költség hátralékának számviteli rendezéséről |

**Készítette:**

Dobai András

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dobai András ügyvezető Erzsébetvárosi Piacüzemeltetési Kft. ügyvezetője** |

**Tisztelt Bizottság!**

Budapest Főváros VII. Kerület Erzsébetváros Önkormányzata, mint bérbeadó és a Fűszerparadicsom Kft. „f.a.” **(**Székhely: 1221 Budapest, Péter Pál utca 120/B.; Adószám: 24168931-2-43; Cégjegyzékszám: 01-09-993747), mint bérlő, valamint az Erzsébetvárosi Piacüzemeltetési Kft., mint üzemeltető között bérleti szerződések (a továbbiakban: bérleti szerződések) jöttek létre 2021.11.09. napján a Klauzál Téri Vásárcsarnok területén található G17 üzlethelyiség és P11 számú raktárhelyiség (a továbbiakban: bérlemények) bérbeadása tárgyában.

A Bérlő a csatolt egyenlegközlőn feltüntetett adatoknak megfelelően a bérleti díj, valamint üzemeltetési költség fizetési kötelezettségének nem tett eleget.

A Bérbeadó a bérleti szerződéseket a Bérlő szerződésszegése – a fizetési kötelezettség elmulasztása - okán azonnali hatályú felmondással, 2022. augusztus 31. napi hatállyal felmondta a 399/2022. (VI.14.) sz. PKB határozat szerint.

A Bérbeadó a 400/2022. (VI.14.) sz. PKB határozat alapján fizetési meghagyás kibocsátását kezdeményezte, azonban a Fővárosi Törvényszék időközben az Fpk.1662/2022. sz. eljárásban 2022. 12. 01. kezdő időponttal elrendelte a Fűszerparadicsom Kft.**(**1221 Budapest, Péter Pál utca 120/B.) felszámolását.

A Bérlő a bérleményeket 2022. november 21. napján hagyta el, így a bérleti szerződés megszűnése és a birtokbaadás közötti időre a bérleti szerződéssel megegyező mértékű használati díjat, továbbá üzemeltetési költséget köteles megfizetni.

Budapest Főváros VII. Kerület Erzsébetváros Önkormányzata a felszámolási eljárásban az alábbi követelést jelentette be a Q-Tron Reorganizációs és Felszámoló Korlátolt Felelősségű Társaság **(**1121 Budapest, Árnyas út 3. B. ép. 1. em., Hajnal Béla felszámoló) részére.

* Tőke: 1.072.155 Ft (bérleti díj, használati díj, üzemeltetési költség hátralék)
* Nyilvántartásba vételi díj: 10.722 Ft.
* Költségátalány: 5.361 Ft.
* ***Összesen: 1.088.238 Ft***

A felszámoló nyilatkozata alapján a követelés kiegyenlítésére felhasználható vagyonelem nem lelhető fel, ezért a Budapest Főváros VII. kerület Erzsébetváros Önkormányzata által bejelentett követelés behajthatatlannak minősül.

A számvitelről szóló 2000. évi C. tv. 3. § (4) bekezdés 10. c) pontja szerint:

*10. behajthatatlan követelés: az a követelés,*

*c) amelyre a felszámoló által adott írásbeli igazolás (nyilatkozat) szerint nincs fedezet.*

A behajthatatlanság tényét és mértékét a Q-Tron Reorganizációs és Felszámoló Korlátolt Felelősségű Társaság (1121 Budapest, Árnyas út 3. B. ép. 1. em., Hajnal Béla felszámoló) által 2023. március 1. napján kiállított behajthatatlansági nyilatkozat bizonyítja.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete 1. § (2) bekezdése, továbbá a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (1) bekezdése szerint ezekben az ügyekben a tulajdonosi jogokat a Képviselő-testület a Pénzügyi és Kerületfejlesztési Bizottság útján gyakorolja, a döntési hatáskör így a Pénzügyi és Kerületfejlesztési Bizottságot illeti.

*9/2015. (III. 31.) önkormányzati rendelet*

*„1. § (2) A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

*11/2012. (III.26.) önkormányzati rendelet*

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának …../2023. (III.28.) határozata a Fűszerparadicsom Kft. „f.a.” korábbi bérlővel szemben fennálló behajthatatlan követelésnek minősített követelés számviteli rendezéséről**

Budapest Főváros VII. kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága úgy dönt, hogy

a számvitelről szóló 2000. évi C. törvény 3. § (4) bekezdés 10. c) pontja szerint a Fűszerparadicsom Kft. „f.a” (Székhely: 1221 Budapest, Péter Pál utca 120/B.; Adószám: 24168931-2-43; Cégjegyzékszám: 01-09-993747) korábbi bérlővel szemben fennálló 1.072.155 Ft behajthatatlan követelés tekintetében felkéri a Jegyzőt, hogy gondoskodjon a követelésállomány kivezetéséről az Önkormányzat könyveiből.

**Felelős:** Niedermüller Péter polgármester

**Határidő:** 2023. április 30.

Budapest, 2023.03.16.

Dobai András

ügyvezető

Előterjesztés mellékletei:

1. Folyószámla (bérleti díj, használati díj és üzemeltetési költségek)
2. Hitelezői igény nyilvántartásbavételéről szóló tájékoztatás
3. Jegyzőkönyv hitelezői tájékoztatóról
4. Felszámoló behajthatatlansági nyilatkozata